cyanic-selkie/wikianc huggingface dataset:
იგნატიუს აჩეამპონგი
იგნატიუს კუტუ აკვაზი აჩეამპონგი (Ignatius Kutu Akwasi Acheampong) (დ. 23 სექტემბერი, 1931, კუმასი, ოქროს ნაპირი —  გ. 16 ივნისი, 1979, აკრა, განა) — განელი პოლიტიკური და სამხედრო მოღვაწე. 1972 წლის იანვრიდან განის ეროვნული ხსნის საბჭოსა და მთავრობის მეთაური, თავდაცვის, ფინანსთა და ეკონომიკის მინისტრი. სამხედრო განათლება მიიღო დიდ ბრიტანეთსა და აშშ–ში. 1959 წლიდან მსახურობდა განის არმიაში. 1972 წლის აპრილიდან განის შეიარაღებული ძალების მთავარსარდალი. მისი ხელისუფლება დაამხეს სასახლის გადატრიალების შედეგად 1978 წლის 5 ივლისს. გადატრიალების ხელმძღვანელი იყო გენერალ-ლეიტენანტი ფრედერიკ აკუფო, რომელმაც შინაპატიმრობა მიუსაჯა აჩეამპონგს. იგნატუს აჩეამპონგი და კიდევ ორი ყოფილი სახელმწიფოს მეთაური ედუარდ აკუფო-ადო და აკვასი აფრიფა დაიღუპნენ 1979 წლის ივლისის სახელმწიფო გადატრიალების შედეგად, რომელმაც ხელისუფლების სათავეში მოიყვანა ჯერი როლინგსი.
ლიტერატურა
კატეგორია:განის პრეზიდენტები კატეგორია:განელი პოლიტიკოსები კატეგორია:დაბადებული  23 სექტემბერი კატეგორია:დაბადებული 1931 კატეგორია:გარდაცვლილი 16 ივნისი კატეგორია:გარდაცვლილი 1979 კატეგორია:მოკლული პრეზიდენტები
Dangerously in Love World Tour
Dangerously in Love World Tour — ბიონსე ნოულსის საკონცერტო ტურნე. იგი ჩატარდა 2003 წელს. ტურნეს მსვლელობისას სრულდებოდა სიმღერები ალბომიდან Dangerously In Love.
კონცერტები
კატეგორია:ბიონსე ნოულსის საკონცერტო ტურნეები
სესილ ბ. დემილის ჯილდო
'''სესილ ბ. დემილის ჯილდო''' — ამერიკული ოქროს გლობუსის დაჯილდოების საპატიო ჯილდო, რომელიც გაიცემა გართობის სფეროში შეტანილი განსაკუთრებული წვლილისთვის. პირველად გაიცა 1952 წელს და გადაეცა რეჟისორ სესილ დემილს. სწორედ მისი სახელი ეწოდა ჯილდოს.
რესურსები ინტერნეტში
კატეგორია:ოქროს გლობუსის ჯილდოები
საბედისწერო ლტოლვა
საბედისწერო ლტოლვა (Fatal Attraction) — რეჟისორ ედრიენ ლაინის 1987 წლის თრილერი. ფილმში მონაწილეობენ: მაიკლ დუგლასი, გლენ კლოუზი და ენ არჩერი. საბედისწერო ლტოლვა ნამდვილ ჰიტად იქცა და აშშ-ში 1987 წელს გახდა ერთ-ერთი ყველაზე უხვშემოსავლიანი ფილმი. პოპულარობა მოიპოვა საერთაშორისო დონეზე. კინოკრიტიკოსები ფილმს დადებითად შეხვდნენ. ფილმის პრემიერა გაიმართა 1987 წლის 18 სექტემბერს. წარდგენილი იყო ოსკარზე ექვს ნომინაციაში, მათ შორის: საუკეთესო ფილმი, საუკეთესო მსახიობი ქალი და ქალის მეორეხარისხოვანი საუკეთესო როლი.
სქოლიო
კატეგორია:1987 წლის ფილმები კატეგორია:ინგლისურენოვანი ფილმები
საქურქე მეცხვარეობა
საქურქე მეცხვარეობა — ცხვრის მოშენება მაღალხარისხოცანი საქურქე ტყავის (ტყაპუჭის) მისაღებად. ტყავის ხარისხის მიხედვით ცხვრების ხანგრძლივი, მიზნობრივი გადარჩევისა და შერჩევის შედეგად XVIII საუკუნის დამლევს რუსეთში გამოიყვანეს რომანოვული ცხვარი, რომელიც თანამედროვე საქურქე მიმართულების ჯიშია. იგი მრავალნაყოფიანია და შეუძლია 2 წლის განმავლობაში 3 ბატკანი მოგვცეს. შედარებით უკეთესი საქურქე ტყავი მიიღება 5—8-თვიანი მოზარდეულისაგან.
ლიტერატურა
კატეგორია:მეცხვარეობა
გორის მიწისძვრა (1920)
გორის მაზრაში პირველი ძლიერი ბიძგი 20 თებერვლის 02:55 საათზე აღინუსხა, ხოლო განმეორებითი — 14:45 საათზე. რიხტერის სკალით მიწისძვრის მაგნიტუდა (ადგილობრივი სიმძლავრე) 6,2 ერთეულს შეადგენდა, ხოლო მერკალის სკალის მიხედვით ინტენსივობა ეპიცენტრში 8-9 ბალს უტოლდებოდა. მიწისძვრის ეპიცენტრი იყო სოფელი ხიდისთავი, სადაც ყველაზე ძლიერი, 9-ბალიანი ბიძგები აღირიცხა. გორში მიწისძვრის სიმძლავრე 8 ბალს შეადგენდა, ისევე როგორც გორის მაზრის სოფლების უმრავლესობაში. ბიძგები მთელი საქართველოს მასშტაბით იგრძნობოდა. თბილისში მისი სიმძლავრე 6 ბალს შეადგენდა, ხოლო ბათუმსა და ფოთში - 5 ბალს.
გორის დასახმარებლად საქართველოს დემოკრატიული რესპუბლიკის მთავრობამ გამოყო ათეულობით მილიონი მანეთი, გორში გაიგზავნა ჯარი, სახალხო გვარდია და სხვადასხვა ჯგუფები. საქართველოს მასშტაბით მოქალაქეებმა შექმნეს საქველმოქმედო და დამხმარე კომიტეტები. მოქალაქეების და საზოგადოებრივი ჯგუფების მიერ ათეულობით მილიონი მანეთი შეგროვდა.
სქოლიო
კატეგორია:მიწისძვრები საქართველოში კატეგორია:გორის ისტორია კატეგორია:1920
კოკოტაური
კოკოტაური — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ცხმორისის თემში (სოფლები: ახო, გეგელიძეები, გობრონეთი, კოკოტაური, ჩეტკიძეები, ცხმორისი). მდებარეობს მდინარე აჭარისწყლის მარცხენა მხარეს, ზღვის დონიდან 450 მ, დაბა ქედიდან 17 კმ. საბჭოთა პერიოდში განვითარებული იყო მეთამბაქოეობა. 2014 წლის აღწერის მონაცემებით სოფელში ცხოვრობს 545 კაცი. სოფელში არის მინერალური წყალი.
საწნახელი
სოფელში შემორჩენილია განვითარებული შუა საუკუნეების დროინდელი ქვის საწნახელი. საწნახელი გეგმით სწორკუთხა ნაგებობას წარმოადგენს და ნაგებია ფლეთილი ქვით. საწნახელი ორიენტირებულია დასავლეთიდან აღმოსავლეთისაკენ. უკეთესადაა შემორჩენილი დასავლეთი და სამხრეთი კედლის ნაწილი. საწნახელის ზომებია: 3,8X1,0 მ.
სქოლიო
კატეგორია:ქედის მუნიციპალიტეტის სოფლები
დალას მავერიქსი
დალას მავერიქსი (Dallas Mavericks) — ამერიკის პროფესიონალური საკალათბურთო გუნდი, რომელიც მდებარეობს დალასში, ტეხასის შტატში. „მავერიქსი“ არის სამხრეთ-დასავლეთ დივიზიონის წევრი, რომელიც დასავლეთ კონფერენციას ეკუთვნის NBA-ში. 2022 წლის ჟურნალ "ფორბსის" მიხედვით "მავერიქსი" იმყოფება NBA–ს ყველაზე ძვირად ღირებულ ფრენჩაიზებში მე–9 ადგილზე და შეფასებულია 2,7 მილიარდ დოლარად.
აღზევების ხანა: 1982–85
1982-83 წლებში დალას მავერიქსი პირველად გახდა სერიოზული ანგარიშგასაწევი ძალა. “ ALL STAR”-ის დაწყებამდე 25 მოგებითა და 24 წაგებით მივიდნენ, ხოლო ბოლო 15 მატჩიდან 12 მოგებულო ჰქონდათ. თუმცა, მათ ვერ მოახერხეს ამ წარმატებული სერიის დიდხანს გაგრძელება. რეგულარული სეზონის ბოლოს 7 მოგებით ჩამორჩნენ „დენვერ ნაგეტსს“ დასავლეთ კონფერენციის ბოლო, მეექვსე პლეი ოფში გამსვლელი ადგილისთვის ბრძოლაში. მაგრამ მავერიქსის 38-44 რეკორდი 10 მოგებით აუმჯობესებდა წინა წლის შედეგს. აღსანიშნავი და დასამახსოვრებელი იყო ის ფაქტი, რომ ორი წლის წინ დაარსებული გუნდი უკვე მესამე წელს პლეი ოფში გასვლის კანდიდატად მოიაზრებოდა.
მარკ აგირე იყო ლიდერი 1982-83 წლების მავერიკსში, თავისი 24.4 საშუალო ქულით ყოველ თამაშში (მეექვსე საუკეთესო იმ წელს NBA-ში). ჯეი ვინსენტი და როლანდო ბლექმანი რესპექტაბელური შედეგებით ასრულებდნენ სეზონს, 18.7 და 17.7 ქულა საშუალოდ ყოველ თამაშში. ბრედ დეივისი მეათე ადგილს იკავებდა საუკეთესო მეპასეთა შორის, 7.2 პასით ყველა თამაშში, ხოლო მეექვსეს პერიმეტრიდან სროლაში. დერეკ ჰარპერი 1983 წლის NBA დრაფტის მე-11 სვლაზე აიყვანა დალას მავერიკსმა. 1.93 სანტიმეტრის სიმაღლის გამთამაშებელი მომდევნო 10 წელიწადს ატარებს ორგანისაციასთან ერთად, თავისი საშუალო 15 ქულით და 6.1 პასით.
მავერკსის დიდი შრომა დაფასდა 1983-84 წლების სეზონში, როდესააც მათ პირველად დაამყარეს რეკორდი მოგებულ თამაშთა რაოდენობაში, 43-39 და დაიკავეს მეორე ადგილი თავიანთ დივიზიონში. ასევე, მათ მოიპოვეს პლეი ოფის პირველი საგზური არსებობის ისტორიაში. მარკ აგირე, თავისი 29.5 ქულით საშუალოდ, გახდა პირველი მავერიკსელი, რომელიც მიიწვიეს ALL Star-ზე. აგირე ქულათა საშუალო რაოდენობით მეორე ადგილს იკავებდა. მას მხოლოდ იუტას ადრიან დანტლიმ აჯობა. დალასმა რეგულარული სეზონი დაასრულა მეოთხე ადგილზე დასავლეთ კონფერენციაში. მათი პირველი მოგზაურობაც პლეი ოფში წარმატებული გამოდგა: პირველ წრეში დაამარცხეს სიეტლ სუპერსონიქსი, 4-1 ანგარიშით. გადამწყვეტი მეხუთე მატჩი ამ სერიისა გაიმართა „მუდი კოლიზეუმში“, ვინაიდანაც „რეუნიონ არენა“, მავერიქსის მაშინდელი საშინაო მოედანი, ტენისის ტურნირს მასპინძლობდა. შემდეგი მეტოქე ლოს-ანჯელეს ლეიკერსი იყო, თავისი მეჯიქ ჯონსონით, რომლებთანაც მავერიქსი მარტივად, 4-1 დამარცხდა. თუმცა ტრეიდი, რომელიც მავერიკსმა თავიანთ საწყის, 1980 წელს განახორციელა, დაფასდა 1984 წელს, როდესაც მათ ხელთ იყო კლივლენდის პირველი რაუნდის ფიქი, რომელიც საერთო ჯამში მე-4 იყო. მავერიქსმა ეს სვლა გამოიყენა, რათა აერჩია ფორვარდი/ცენტრი სემ პერკინსი, ჩრდილოეთ კაროლინას უნივერსიტეტიდან, რომელიც სამ ქულიანი ხაზიდან საოცრად ისროდა. სემ პერკინსის მონაგარი იყო 14.4 ქულა და 8.0 მოხსნა დალასში გატარებული ექვსი წლის მანძილზე. ამ დროისთვის, Dallas Cowboys, ერთ დროს ნაციონალური საფეხბურთო ლიგის ელიტარული გუნდი იწყებს უკუსვლას, რასაც საბოლოოდ გუნდი მიყავს 1-15 დაცემამდე 1989 წელს. მავერიქსი კი ამ დროს წინ მიიწევდა და ჩაანაცვლა კიდეც Cowboys-ი, როგორც ორგანიზაციის წამყვანი გუნდი. 1984-85 წლების რეგულარულის შედეგი კვლავ გაუმჯობესდა წინა წელთან შედარებით. მარკ აგირე კვლავ ლიდერობდა გუნდს თავისი 25.7 ქულით, სემ პერკინსი ALL - Rookie გუნდში მოხვდა, როგორც ერთ-ერთი საუკეთესო ახალწვეული, როლანდო ბლექმენი კი მავერიკსს 1985 წლის ALL-Star მატჩში წარმოადგენდა. დალასი კვლავ დაბრუნდა პლეი ოფში 1985 წელსაც, თუმცა ვერ იყო ისეთი წარმატებული, როგორიც წინა წელს. პირველსავე წრეში პორტლანდ ტრეილ ბლეიზერსთან ორმაგი ოვერტაიმის შემდეგ მხოლოდ პირველი მატჩის მოგება მოახერხეს და ასე დაასრულეს სეზონი.
ჯეისონ კიდის ერა: 1994-96
ჯეისონ კიდის დამატებამ დალას მავერიკსს ახალი სული შთაბერა 1994-95 წლების სეზონში. კიდი თავისი ახალწვეულობის სეზონში საშუალოდ 11.7 ქულას, 5.4 მოხსნას და 7.7 პასს აგროვებდა და ლიგის ლიდერიც კი იყო სამმაგ დუბლებში. როი ტარპლს 3 წლიანი პაუზის შემდეგ ნება დართეს დაბრუნებულიყო ლიგაში, ის გუნდს 12.6 ქულით და 8.2 მოხსნით ეხმარებბოდა ყოველ თამაშში. ჯიმ ჯექსონისა და ჯამალ მაშბურნის ტანდემი იყო ლიგის ყველაზე მაღალშედეგიანი მოთამაშეების წყვილი. მაშბურნის და ჯექსონის წყვილი საშუალოდ 50 ქულას აგროვებდა იმ სეზონში: მაშბურნი საშუალოდ 24.1 ქულას (მეხუთე ადგილი NBA-ში), ჯექსონი საშუალოდ 25.7 ქულას, თუმცა თებერვალში კოჭის ტრავმა მიიღო, რის გამოც რეგულარული სეზონის დარჩენილი ნაწილი გამოტოვა. მეორე წლიან ფორვარდს, პოპეიე ჯონსსაც ასევე შესანიშნავი წელი ჰქონდა, ის თავისი საშუალოდ 10.6 მოხსნით ლიდერობდა მთელ NBA-ში შეტევაში მოხსნების რაოდენობით.
მავერიქსის გაუმჯობესება დრამატული იყო. მათ ანგარიშზე 36 მოგება და 46 წაგება იყო. ისინი მხოლოდ 5 თამაშით ჩამორჩებოდნენ დენვერ ნაგეტსს ბოლო, მერვე ადგილისა და პლეი ოფის საგზურის მოსაპოვებლად. ეს იყო საუკეთესო გაუმჯობესება 1 წლის განმავლობაში. ბევრი მოელოდა, რომ დალასის წინსვლა მომდევნო წელსაც გაგრძელდებოდა ამ ფრენჩაიზის პირველი ტრიუმფით პლეი ოფში. თუმცა, მიუხედავად 1995-96 წლის სეზონის ზედიზედ 4 მოგებით დაწყებისა, ამ სეზონმა ყოველ მხრივ გააცრუა იმედები, რომლებსაც დალას მავერიქსზე ამყარებდნენ. მეორედ თავისი კარიერის მანძილზე, როი ტარპლიმ დაარღვია ანტი-ნარკოტიკული პოლიტიკა, რის გამოც მიიღო სამუდამო ბანი და აღარასოდეს უთამაშია NBA-ში. ჯამალ მაშბურნს კი მხოლოდ 18 თამაშის ჩატარების შემდებ მოუწია სეზონის ნაადრევად დამთავრება, რადგანაც მარჯვენა მუხლის ტრავმა საჭიროებდა ქირურგიულ ჩარევას. გუნდის ორი ვარსკვლავი, ჯეისონ კიდი და ჯიმ ჯექსონი ნაჩხუბრები იყვნენ ერთმანეთთან, მიუხედავად იმისა, რომ არცერთ მათგანს არანაირი შეზღუდვა არ ჰქონია თავიანთი ინდივიდუალური მოქმედებების დამკვიდრებაში. ჯექსონი ლიდერობდა გუნდს თავისი 19.6 ქულით საშუალოდ, 121 ჩაგდებული სამქულიანით და ასევე ის ერთადერთი იყო დალასის შემადგენლობაში, რომელმაც ყველა 82 თამაში ძირითად შემადგენლობაში დაიწყო. კიდი გახდა პირველი მავერიკსელი, რომელიც არჩეული იყო საწყისი ხუთეულის შემადგენლობაში ALL-Star-ის მატჩზე. მან ასევე სეზონი დაამთავრა მეორე ადგილზე პასებში და მეოთხე ადგილზე მოპარვებში, რაც შეეხება საშუალო ქულას - 16.6 ყოველ თამაშში. ჯორჯ მაკკლაუდმა, რომელიც საშუალოდ 9.6 ქულას აგროვებდა წინა სეზონში, საოცრად გააუმჯებესა თავისი კარიერის შედეგები, ვინაიდანაც მავერიკსს ძალიან უჭირდა სამწამიანიდან შეტევა, მათ ორიენტაცია აიღეს პერიმეტრიდან სროლაზე. მაკკლაუდმა კარიერის რეკორდი დაამყარა და დააგროვა საშუალოდ 18.9 ქულა, ჩააგდო 257 სამქულიანი და დაიკავა მეორე ადგილი საუკეთესო ინდივიდუალურად გაუმჯობესებული სეზონისთვის ლიგის ისტორიაში. საბოლოოდ, დალასელებმა 2 039 ნასროლი სამქულიანიდან ჩააგდეს 735, ორივე შედეგი ლიგის ახალი რეკორდი იყო. მაგრამ რეალურად ეს წვრილმანი სტატისტიკა უფრო ბევრს გვეუბნება მავერიქსის სასოწარკვეთილ მდგომარეობაზე მოეპოვებინათ ქულები რომელიმე სხვა წერტილიდან. დალასმა სეზონი დაასრულა 26 მოგებითა და 56 წაგებით, მეხუთე ადგილზე შუადასავლეთის დივიზიონში. ისინი 33 მატჩით ჩამორჩებოდნენ დივიზიონის ლიდერს. სეზონის ბოლოს, მოტა გაათავისუფლეს მთავარი მწვრთნელის თანამდებობიდან და მის ადგილას დაინიშნა ჩიკაგო ბულსის ყოფილი ასისტენტი მწვრთნელი ჯიმ კლემონსი. დონ კარტერმა, ერთადერთმა მფლობელმა, რომელიც დალას მავერიკსს ოდესმე ჰყოლია, გუნდი მიჰყიდა ინვესტორების ჯგუფს, რომელსაც ლიდერობდა როს პეროტ უმცროსი.
კიუბანის და დირკის მოსვლა:1996-2001
1998-99 წლების ლოკაუტმა, რომელიც ექვს თვეზე მეტხანს გრძელდებოდა, იძულებული გახადა, რომ რეგულარული სეზონი თითო გუნდისათვის 50 ჩატარებულ თამაშამდე შემცირებულიყო. მავერიკსმა სეზონი დაბალი შედეგით, 19 მოგებით და 31 წაგებით დაასრულა, თუმცა მაიკლ ფინლი და გარი ტენტი საკმაოდ სოლიდური შედეგით გამოირჩნენ და მათ თავიანთი გუნდი 1989-90 წლების შემდეგ პირველად მიიყვანეს საკუთარ მოედანზე მოგებულ თამაშთა რეკორდამდე (15-10). აღსანიშნავი იყო მძიმე ფორვარდის, დირკ ნოვიცკისა და გამთამაშებელ სტივ ნეშის შეძენა. ორი როგორც ჩანს ძალიან ეფექტიანი ნაბიჯი, რომელიც მომავალში შესანიშნავ შედეგს მოიტანს. მომდევნო სეზონში გუნდი როგორც იქნა იწყებს მოგებას შეთანხმებული მოქმედების ხარჯზე. ფინლის ლიდერობით, მავერიქსი 1989-90 სეზონის შემდეგ პირველად გამოიმუშავებს 40 მოგებას. ფინლის დიდი დახმარება გაუწია დირკ ნოვიცკიმ, რომელიც როგორც იქნა გამოჩნდა და დაამკვიდრა საკუთარი თავი, როგორც ძლევამოსილმა შემტევმა საფრთხემ მოწინააღმდეგეებისთვის. 2000 წლის 14 იანვარს, „როს პეროტ გრუპმა“, მიყიდა დალას მავერიქსი ინტერნეტ მეწარმე და სეზონური ბილეთის მფლობელ მარკ კუბანს, 285 მილიონ დოლარად. კუბანმა დაუყოვნებლივ დააყენა გამოცოცხლების საკითხი, მავერიქსის პოპულარობა ქვეყნის მასშტაბით გაიზარდა. მისმა საკამათო გადაწყვეტილებებმა და გულწრფელობამ კუბანი სწრაფად აქცია გულშემატკვირების ფავორიტ პერსონად დალასში, გუნდს კი პრესაში დიდ ყურადღებას უთმობდნენ. (მარკმა დენის როდმანს შესთავაზა მის სახლში ეცხოვრა ერთი კვირის განმავლობაში, სანამ მასთან დროებით კონტრაქტს გააფორმებდა.) კუბანი მრავალი მილიონობით დოლარით დაჯარიმებულა NBA-ს წესების დარღვევისთვის.
2000-2001 წლებში, მავერიქსი ძალიან გაძლიერდა და გააუმჯობესა თავისი შედეგი შთამბეჭდავი რეკორდით, 53 მოგება და 29 წაგება. მთავარი მამოძრავებელი ძალა გუნდისთვის იყო შესანიშნავი შემტევი ტრიო დირკ ნოვიცკის, მაიკლ ფინლის და სტივ ნეშის სახით. მავერიქსის ხემძღვანელობამ ტრეიდების დედლაიანამდე რამდენიმე წუთით ადრე საოცარი ნაბიჯები გადადგა და ვაშინგტონ ვიზარდში გაგზავნა ჰუბერტ დავისი, კრისტიან ლაიტნერი, კორტნი ალექსანდერი, ლოი ვოტი და ითან ტომასი. სანაცლოდ კი მიიღო ჯუვაინ ჰოვარდი, კელვინ ბუტი და ობინა ეკეზიე. ამ ტრეიდმა გუნდში შემოიტანა ახალი სისხლი, რომლის წყალობითაც 11 წლის შემდეგ გუნდი პირველად დაბრუნდა პლეი ოფში. ასევე, 2001 წლის იანვარში Wang Zhizhi გახდა პირველი ჩინელი კალათბურთელი რომელმაც ითამაშა NBA-ში, დალას მავერიქსის შემადგენლობაში. მის გარდა, დალასის ინტერნაციონალური შემადგენლობა მოიცავდა გერმანელ დირკ ნოვიცკის და კანადელ სტივ ნეშს. პლეი ოფის პირველ წრეში, მავერიკსმა დაამარცხა იუტა ჯაზი და 1988 წლის შემდეგ პირველად მიაღწია მეორე რაუნდამდე. მიუხედავად იმისა, რომ მეორე რაუნდში ისინი სან ანტონიო სპურსთან 5 მატჩში დამარცხდნენ, დალასისთვის სეზონის შედეგები ოპტიმიზმის მომცემი იყო, გუნდს სამომავლოდ შეეძლო ტიტულისთვის ბრძოლაში ჩართვა. ასევე, ეს სეზონი ბოლო იყო ძველ „რეუნიონ არენაზე“, მომდევნო სეზონიდან მავერიქსის საშინაო მოედანი გახდა ახალი, თანამედროვე „American Airlines Center”.
ნოვიცკის, ფინლის და ნეშის დიდი სამეული: 2001-2004
ამ წლებში დირკ ნოვიცკიმ მოიგო თავისი პირველი ორი ჯილდო, უპრეცედენტო 5 ჯილდოდან, როგორც ევროპის საუკეთესო მოთამაშემ ( ეს ჯილდო კალენდრული წლის ბოლოს გაიცემა, განსხვავებით NBA Awards-ისგან, რომელიც სეზონის ბოლოს გაიცემა) 2001-2002 წლების სეზონი შესანიშნავი იყო დალასისთვის, 57 მოგება და 25 წაგება, კვლავ ახალი რეკორდი გუნდისთვის და უამრავჯერ ბოლომდე გადავსებული „ American Airlines Center”-ი. ამ სეზონში ასევე შეიცვალა ლოგო და ფერები: კოვბოის ქუდის ლოგო ახალმა, ცხენის ლოგომ ჩაანაცვლა. მწვანე კი ლურჯმა. ამასთან, გუნდმა მიიღო უფრო პრიალა უნიფორმა. რაც ყველაზე მნიშვნელოვანია- კიდევ ერთი ტრეიდი-ბლოკბასტერი: ჯუვაინ ჰოვარდი, ტიმ ჰარდევეი და დონელ ჰარვი გაიგზავნენ დენვერ ნაგეტსში, სანაცვლოდ კი გუნდმა მიიღო რაფ ლაფრენტცი, ნიკ ვან ექსელი, ტარიქ აბდულ-ვაჰადი და ევერი ჯონსონი. მავერიკსს ასევე ჰქონდა რამდენიმე მცდელობა ჯაზმენების კარლ მელოუნის შესაძენად. დალასმა პლეი ოფის პირველ რაუნდში კვლავ წარმატებით გამოაგდო მინესოტა ტიმბერვულვსი, თუმცა მეორე რაუნდში ისევ დამარცხდა, ამჟამად საკრამენტო კინგსთან.
2002-2003 სეზონში, როგორც იქნა დალას მავერიკსმა გაიბრწყინა. 2002-2003 წლების სეზონი მათ 14 მოგებით დაიწყეს, არცერთი წაგების წინააღმდეგ. მათ მხოლოდ 1 მოგება დააკლდათ რათა გაემეორებინათ NBA-ს რეკორდი, რომელიც 1993-94 წლებში დაამყარა ჰიუსტონ როკეტსმა (15-0). მავერიკსმა რეგულარული სეზონი დაამთავრა 60 მოგებითა და 22 წაგებით. ფანები და კრიტიკოსები გააოცა გუნდის ბრწყინვალე შეტევამ. „დიდი სამეული“ ნოვიცკი, ფინლი და ნეში გუნდს გაუძღვნენ დასავლეთ კონფერენციის ფინალისკენ, სან ანტონიო სპურსის წინააღმდეგ. სერია 1-1 მიმდინარეობდა, როდესაც გუნდის წამყვანმა მოთამაშემ დირკ ნოვიცკიმ მუხლის ტრავმა მიიღო მესამე თამაშში და ვეღარ მოახერხა ამ სერიაში დაბრუნება. ამ უდიდესმა დანაკლისმა რა თქმა უნდა გააუარესა მავერიქსის მდგომარეობა წინა ხაზზე და სპურსმა მოიგო სერია 6 თამაშში.
2003-04 წლებში კიდევ ორი გრანდიოზული ტრეიდი გამოცხადდა. მავერიკსმა დაიმატა ანტუან ჯეიმისონი, დენუ ფორტსენი, და კრის მილსი გოლდენ სტეიტ ვარიორსიდან, სანაცვლოდ კი გაუშვა ნიკ ვან ექსელი, ევან ეშმეიერი, პოპეიე ჯონსი, ევერი ჯონსონი და ანტუან რიგადუ. მეორე გრანდიოზული ტრეიდის პირობებში რაფ რაფრენტცი, კრის მილსი და ჯირი ველში წავიდნენ ბოსტონში, ანტუან უოლკერის და ტონი დელკის სანაცვლოდ. მიუხედავად იმისა, რომ გუნდს შეთამაშების პრობლემა ჰქონდა, ისინი მაინც ადვილად გავიდნენ პლეი ოფში. დიდ სამეულთან და NBA-ს წლის საუკეთესო მეექვსე მოთამაშე, ანტუან ჯეიმისონთან ერთად მავერიქსი აგრძელებდა საუკეთესო შემტევი გუნდის რეპუტაციის შენარჩუნებას. აღსანიშნავი იყო ლიგის ორი ახალწვეული, ჯოშ ჰოვარდი და მარკის დენიელსი. მიუხედავად ყველაფრისა, გუნდი სწრაფად, პირველივე რაუნდში დაემშვიდობა პლეი ოფს. საკრამენტო კინგსმა, გუნდმა რომელიც თამაშობდა ბევრად უკეთეს დაცვას გამოაგდო მავერიქსი. დალასელების მენეჯმენტს მოუხდათ გადაეხედათ გუნდის სტრატეგიისთვის.
NBA ფინალები: 2006
NBA-ს სუპერფინალში, 2006 წელს დალას მავერიქსი მაიამი ჰიტს შეხვდა, საშინაო მოედნის უპირატესობა ეჭირა და პირველ 2 თამაშში დამაჯერებლად გაიმარჯვა. 2 მატჩის შემდეგ, დალასელები უკვე ოფიციალურად გეგმავდნენ გამარჯვების ზეიმს. თუმცა, მესამე თამაშში მავერიკსმა დიდი უპირატესობა გაანიავა, მათ ვერაფერი მოუხერხეს მაიამელთა ლიდერს, დუეინ უეიდს, რომელმაც ჰიტი მესამე მატჩში გამარჯვებამდე მიიყვანა. დირკ ნოვიცკიმ ბოლო წამებზე პოტენციურად ანგარიშის განმათანაბრებელი საჯარიმო სროლა გააფუჭა. მესამე წაგებულ თამაშს მიჰყვა მეოთხე და შემდეგ მეხუთე. მეხუთე თამაშში ბოლო წამებზე კვლავ დუეინ უეიდმა ანგარიში გაათანაბრა და თამაში ოვერტაიმში გადაიყვანა. ოვერტაიმში თამაში დაძაბულად მიმდინარეობდა. დალასელთათვის ტრაგიკული ფიგურა აღმოჩნდა ჯოშ ჰოვარდი, რომელმაც ბევრი საჯარიმო სროლა გააფიჭა და ბოლო შეტევაში შეცდომით არასწორად აიღო წუთშესვენება, ისე, რომ მავერიკსს ბურთის შემოტანა მოედნის შუიდან კი არა, ბოლოდან მოუწიათ. მეექვსე თამაშში დალასელებმა მალევე მოიპოვეს ორ ნიშნა უპირატესობა, მაგრამ ისევ უეიდი თავისი 36 ქულით, მისი გაჩერება შეუძლებელი იყო. უეიდს ეხმარებოდა ალონზო მორნინგი თავისი 5 ბლოკით. მავერიკსმა ზედიზედ 4 თამაში წააგო და ტიტულსაც დაემშვიდობა, დიდი დოზით ცუდად ნასროლი სამქულიანების წყალობით. უამრავი გულშემატკივარი თავზარდაცემული იყო ამ მარცხით. მარკ კუბანი ჯამში 250 000 დოლარით დაჯარიმდა სერიის მსვლელობისას, „ცუდი ყოფაქცევისთვის“. დირკ ნოვიცკი 5 000 დოლარით დაჯარიმდა ბურთისთვის პეხის კვრისა და ტრიბუნებისკენ გაგზავნის გამო. დირკი კამერებმა გაჩერებულ ველოსიპედზე ტავდასხმისასაც კი გამოიჭირეს მავერიქსის გასახდელთან. ჯერი სტექჰაუსი გაძევებული იქნა მეხუთე თამაშის შემდეგ, როდესაც შაკილ ო’ნილის წინააღმდეგ უხეში ჯარიმა მიიღო. ეს იყო მესამე შემთხვევა 2006 წლის პლეი ოფში, როდესაც დალასელთა მოთამაშე გააძევეს.
დალას მავერიქსი გახდა მხოლოდ მესამე გუნდი NBA-ის ისტორიაში (პირველი 1977 წლის შემდეგ), რომელიც დამარცხდა სუპერფინალში 2-0 დაწინაურების შემდეგ. მესამე თამაშში, დალასელებს 7 წუთით ადრე თამაშის დასრულებამდე 13 ქულიანი უპირატესობა ჰქონდათ, მაგრამ ჰიტი 22-7 გაიქცა და საბოლოოდ შეხვედრა 98-96 დასრულდა. ეს იყო ყველაზე დიდი ქამბექი ჰიტის ისტორიაში.
ჩემპიონის პირველი ტიტული: 2010-2011 წლების სეზონი
2010-11 წლების სუპერფინალში დალას მავერიქსი მოიაზრებოდა აუთსაიდერად, მაიამის „დიდი სამეულის“ სიძლიერიდან გამომდინარე. ლებრონ ჯეიმზი, დუეინ უეიდი და კრის ბოში მთელი სეზონის განმავლობაში მოწოდების სიმაღლეზე იდგნენ. პირველი თამაშის წაგების შემდეგ მაიამიში, ანგარიშით 92-84, დალასელებს სჭირდებოდათ უფრო მეტი შემტევი ძალა, ვიდრე მხოლოდ დირკ ნოვიცკი. მეორე თამაშის ბოლო მეოთხედში მავერიქსი მარცხდებოდა 88-73. დალასელებს აუცილებლად ესაჭიროებოდათ 0-2 მარცხის არიდება სერიაში. ბევრისთვის გასაკვირად, ბოლო წუთებში მავერიკსმა განახორციელა 22-5 გაქცევა და გააოცა მაიამელები თავიანთი გამარჯვებით მეორე თამაშში. სერიაში ანგარიში გათანაბრდა: 1-1. ამის შემდეგ, სერიამ ტეხასში გადაინაცვლა. მავერიქსი დამარცხდა მესამე თამაშში ანგარიშით 88-85. დირკ ნოვიცკიმ პოტენციური ანგარიშის განმათანაბრებელი სროლა გააფუჭა. დალასმა კვლავ გამოაჩინა საკუთარი ძალა და იმარჯვა განსაკუთრებული მნიშვნელობის მქონე მეოთხე მატჩში, დირკ ნოვიცკი კვლავ წამყვანი ფიგურა იყო ამ გამარჯვებაში, მან რამდენიმე უმნიშვნელობანესი ბურთი ჩააგდო და კვლავ გათანაბრდა ანგარიში სერიაში: 2-2. მეხუთე თამაში უფრო შეტევით ხასიათს ატარებდა, ორივე გუნდმა, პირველად სერიაში, გადააჭარბა 100 ქულიან ზღვარს. ჯეისონ ტერი და ჯეისონ კიდი გამოირჩეოდნენ თავიანთი შორეული სროლებით და მავერიკსმა დაამარცხა მაიამი ჰიტი ანგარიშით 112-103. დალასელებს 1 მოგება აშორებდათ თავიანთ პირველ ტიტულთან. 3 დღის შემდეგ, დალას მავერიკსმა გაიფორმა პირველი ტიტული არსებობის მანძილზე. მათ მეექვსე თამაშში დაამარცხეს მაიამელები ანგარიშით 105-95. სრულად საპირისპიროდ იმისა, რაც მოხდა 2006 წლის სუპერფინალში. ნოვიცკიმ თავისი 21 ქულიდან 18 დააგროვა მეორე ტაიმში, ჯეისონ ტერიმ კი სკამიდან 27 ქულა მოუტანა საკუთარ გუნდს. ნოვიცკი ისე ემოციური იყო ამ გამარჯვების შემდეგ, რომ გასახდელიდან ვერ გამოიყვანეს, სანამ დაჯილდოების ცერემონიალი არ დაიწყო. დირკ ნოვიცკი გახდა სუპერ ფინალის MVP, თავისი საშუალო 26 ქულით სერიის მანძილზე. ამით წერტილი დაესვა დალასელთა ამაო შრომას. პირველად არსებობის მანძილზე, დალას მავერიკსმა მოიპოვა NBA-ს ჩემპიონის ტიტული.
რესურსები ინტერნეტში
კატეგორია:ნაციონალური საკალათბურთო ასოციაციის კლუბები კატეგორია:დალასი
ზაზა ენდენი
ზაზა ენდენი (დ. „ზაზა ელაძე“ 28 მაისი, 1976, თბილისი, საქართველოს საბჭოთა სოციალისტური რესპუბლიკა, სსრკ (დღეს საქართველო) — თურქეთში ემიგრირებული ქართველი მოჭიდავე და კალათბურთელი. არის 2.06 მ სიმაღლის 115 კგ. იცნობენ მეტსახელით „ტატუ“. ზაზამ თამაზი მძიმე ფორვარდისა და ცენტრის პოზიციაზე დაასრულა. თურქეთში გადავიდა 1992 წელს და მიიღო თურქეთის მოქალაქეობა.
იყო დუზჯეს საკალათბურთო კლუბის მოთამაშე-მწვრთნელი და 2006-07 წლების სეზონში დაეხმარა კლუბს მეორე საკალათბურთი ლიგის მოგებაში
რესურსები ინტერნეტში
კატეგორია:ქართველები თურქეთში
ძველი ტრაკაი
thumb|250 px|ეკლესია და მონასტერი ციხის ნანგრევებთან ძველი ტრაკაი (Senieji Trakai) ისტორიული სოფელი ლიეტუვაში ტრაკაიდან 3 კმ-ში 1500 მაცხოვრებლით. სოფელი დასახლებულია პოლონელებით, ლიეტუველებითა და რუსებით. მას კვეთს ვილნიუს-ვარშავის სარკინიგზო მაგისტრალი.
სოფლის ძირითადი ნაწილი გამოცხადებულია არქიტექტურულ ნიმუშად. მთავარი ქუჩა გაშენებულია მსგავსი- ორფანჯრიანი, ხის სახლებით, რომლებიც ერთმანეთის პირისპირ დგნან ვიწრო ქუჩაზე.
ისტორია
ლიტვის დიდმა მთავარმა გედიმინასმა დაიწყო კერნავედან დედაქალაქის გადატანა ტრაკაიში (ძველი ტრაკაიში)და აღმართა აგურის ციხე 1321 წლამდე ცარიელ ადგილას. 1337 წელს იგი გადაიქცა ახლად დაარსებული ტრაკაის სათავადოს რეზიდენციად. გედიმინასის ვაჟმა კეისტუტისმა ახალი ციხე დღევანდელი ტრაკაის ტერიტორიაზე.
ძველი ტრაკაის ციხე დაანგრიეს ტევტონებმა 1391 წელს, ხოლო ციხის ნანგრევები ვიტაუტასმა გადასცა ბენედიქტელ ბერებს 1405 წელს. ვარაუდობენ, რომ XV საუკუნეში აგებული მონასტერი გედიმინასის დროინდელი ციხის ნანგრევებზეა აგებული.
რესურსები ინტერნეტში
კატეგორია:ლიეტუვა
ადელ ჰიუგო
ადელ ჰიუგო (Adèle Hugo) (დ. 24 აგვისტო, 1830, პარიზი — გ. 21 აპრილი, 1915, სიურენი) - ადელ ფუშეს და ვიქტორ ჰიუგოს ქალიშვილი.
ბიოგრაფია
ადელი ოჯახში მეხუთე შვილი იყო, ორი ქალიშვილიდან უმცროსი და ერთადერთი, ვინც თავის სახელგანთქმულ მამაზე დიდხანს იცოცხლა. არამყარი ფსიქიკური მდგომარეობის გამო 1872 წლიდან მან მრავალი წელი გაატარა ფსიქიატრიულ კლინიკაში.
1852 წელს ადელი მამას გაჰყვა დევნილობაში კუნძულ გერნზზე, მაგრამ იქ  დეპრესიის გამწვავების გამო იძულებული გახდა საფრანგეთში დაბრუნებულიყო სამკურნალოდ 1858 წელს.
1861 წელს ინგლისში მოგზაურობის დროს ადელი შეხვდა ინგლისელ ოფიცერს ალბერტ პინსონს. დანამდვილებით არავინ იცოდა, იყო თუ არა იგი უგულო ადამიანი, რომელმაც გოგონა მოატყუა, მაგრამ ადელმა მაშინვე მტკიცედ დაიჯერა, რომ შეხვდა თავისი ცხოვრების მამაკაცს, მიუხედავად იმისა, რომ ეს სიყვარული უპასუხო იყო. ადელს ვერც სილამაზე დაეხმარა და ვერც მამის დიდებამ იქონია გავლენა ოფიცერზე.
სამი წლის განმავლობაში, რაც ადელი ჰალიფაქსში იმყოფებოდა, იგი ყველას უყვებოდა, რომ ოფიცერზე დანიშნული იყო, მაგრამ საქმროს ოჯახი მათ ქორწინებას ეწინააღმდეგებოდნენ. იგი ირწმუნებოდა, რომ მან პინსონისგან მკვდარი  ბავშვი გააჩინა (ამის დამადასტურებელი ფაქტი არ არსებობს) და, ბოლოს, მის ძმას ფრანსუა-ვიქტორს გაუგზავნა წერილი, სადაც ეწერა, რომ იგი დაქორწინდა ალბერტზე. გარკვეული ეჭვების მიუხედავად, ადელის ნათესავებმა ქორწილის შესახებ  გაზეთში გამოაქვეყნეს იფორმაცია კუნძულ გერნსიზე. მოგვიანებით, ადელმა ძმასთან აღიარა, რომ ქორწილი არ ყოფილა, მაგრამ კვლავ იმედი გამოთქვა, რომ ქორწინება შედგებოდა. მან ჰიპნოზიორიც კი დაიქირავა, რომ ალბერტს თანხმობა განეცხადებინა.
ფრანსუა-ვიქტორმა ადელს შესთავაზა "განქორწინება" პინსონთან და საფრანგეთში დაბრუნება, მაგრამ ადელი უარზე იყო. ამასობაში პინსონმა განაცხადა, რომ ადგილობრივი მოსამართლის ქალიშვილს ირთავდა ცოლად. ადელმა აიძულა  ადვოკატები მოსამართლესათვის მიეწერათ, რომ ადელი იყო ალბერტის ცოლი. ამის შემდეგ  პინსონის ნიშნობა გადაიდო.
1866 წელს პინსონი გადაიყვანეს ვესტ- ინდოეთში, კუნძულ ბარბადოსზე, ადელიც მას გაჰყვა. კუნძულებზე მისი შემდგომი ცხოვრების შესახებ ცოტა რამ არის ცნობილი, მაგრამ ფსიქიკური მდგომარეობა გაუარესდა. ადელი დაჟინებით მოითხოვდა მისთვის "მადამ პინსონი" დაეძახათ. თვითმხილველები მას აღწერდნენ,  როგორც "სევდიანს, შელახული სამოსით, რომელიც არ იყო შესაფერისი ტროპიკული კლიმატისთვის". იგი მუდმივად წერდა რაღაცებს, დახეტიალობდა ქუჩებში. ბავშვები ქვებს ესროდნენ, ამიტომ  გარეთ სიბნელეში ამჯობინებდა გასვლას.
1872 წელს ადელი საფრანგეთში ჩაიყვანეს. ეს იყო ძალიან სევდიანი დაბრუნება  - მამის გარდა, ოჯახის ყველა წევრი გარდაცვლილი იყო. ადელმა საერთოდ დაკარგა განსჯის უნარი. მან მთელი დარჩენილი ცხოვრება ფსიქიატრიულ საავადმყოფოში გაატარა. მამამისი  პერიოდულად სტუმრობდა მას, სანამ თავად გარდაიცვლებოდა 1885 წელს. ადელ ჰიუგო გარდაიცვალა 1915 წელს, ის ძლივს ლაპარაკობდა, მაგრამ სახეზე ეტყობოდა  ყოფილი სილამაზის კვალი.
რამდენიმე წლის განმავლობაში ადელი აწარმოებდა დღიურებს, რომლებიც შემდგომში გამოქვეყნდა. მათში  განსაკუთრებით დეტალურადაა აღწერილი მისი ოჯახის ცხოვრების სხვადასხვა ასპექტები ჯერსიდან  კუნძულ გერნზზე გადასახლების წლებში.
1975 წელს ფრანსუა ტრიუფომ ადელის დღიურებზე დაყრდნობით გადაიღო მხატვრული  ფილმი „ადელ ჰ-ის ისტორია“. ფილმში ადელის როლს იზაბელ აჯანი ასრულებს.
პოპულარულ ლიტერატურაში ფართოდ გავრცელდა ტერმინი "ადელის სინდრომი", რომელიც აღწერს მგზნებარე უპასუხო პლატონური სიყვარულის შემთხვევებს, მაგრამ ეს "სინდრომი" არ შედის DSM-IV კლასიფიკაციაში და სხვა არაფერია თუ არა ლიტერატურული მეტაფორა.
სქოლიო
კატეგორია:დაბადებული 1830 კატეგორია:გარდაცვლილი 1915 კატეგორია:დაბადებული 24 აგვისტო კატეგორია:გარდაცვლილი 21 აპრილი კატეგორია:ვიქტორ ჰიუგო
კირილ ფლორენსკი
კირილ ფლორენსკი (Кирилл Павлович Флоренский; დ. 27 დეკემბერი 1915, სერგიევ-პოსადი — გ. 9 აპრილი 1982, მოსკოვი) — რუსი გეოლოგი დ ასტრონომი. შედარებითი პლანეტოლოგიის ერთ-ერთი ფუძემდებელი. რუსი მეცნიერისა და პოეტის პავლე ფლორენსკის შვილი.
ბიოგრაფია
1932 წელს ჩააბარა მოსკოვის გეოლოგიურ-საძიებო ინსტიტუტში, რომლის დამთავრების შემდეგ მუშაობდა ბიოგეოქიმიურ ლაბორატორიაში, რომლის ხელმძღვანელი იყო ცნობილი გეოქიმიკოსი ვლადიმერ ვერნადსკი. მუშაობდა გეოქიმიის აირების საკითხებზე. 1942 წელს ნებაყოფლობით ფრონტში ჩაირიცხა, სადაც დარჩა 1945 წლამდე. 1958 წელს დაიცვა დისერტაცია გეოქიმიის ბუნებრივი აირების შესახებ. 1950-იან წლებში დაინტერესდა ტუნგუსკის მეტეორიტის საკითხებით. 1958 წელს მოაწყო ექსპედიცია, სადაც მიმდინარეობდა ტუნგუსკის მეტეორიტის ვარდნის ადგილმდებარეობის გარკვევა. კვლევის შედეგად 1959 წელს წამოწია ჰიპოთეზა. 1961 წელს კირილ ფლორენსკი დაინიშნა ტუნგუსკის მეტეორიტის კომპლექსური ექსპედიციის ხელმძღვანელად. კირილ ფლორენსკის სახელობისაა მთვარის ერთ-ერთი კრატერი.
რესურსები ინტერნეტში
კატეგორია:საბჭოთა გეოლოგები კატეგორია:რუსი გეოლოგები კატეგორია:საბჭოთა ასტრონომები კატეგორია:რუსი ასტრონომები კატეგორია:შრომის წითელი დროშის ორდენის კავალრები კატეგორია:წითელი ვარსკვლავის ორდენის კავალრები კატეგორია:საპატიო ნიშნის ორდენის კავალრები
ჯოვანი სკუდიერი
ჯოვანი სკუდიერი (Giovanni Scudieri; (დ. 1817, პადუა — გ. 5 ივნისი, 1851, თბილისი) — იტალიელი არქიტექტორი. მოღვაწეობდა რუსეთის იმპერიაში, კერძოდ ოდესასა და თბილისში.
ბიოგრაფია
1831 წელს დაამთავრა უმაღლესი საიმპერატორო-სამეფო სასწავლებელი პადუაში. 1837 წელს გაემგზავრა რუსეთში. თავდაპირველად მუშაობდა ოდესაში. 1846 წელს კავკასიის მეფისნაცვალმა მიხეილ ვორონცოვმა გადმოიყვანა თბილისში და დანიშნა თბილისის საქალაქო არქიტექტორის მოვალეობის შემსრულებლად. 1847 წლიდან იყო მეფისნაცვლის კანცელარიის საკარანტინო ნაწილის არქიტექტორი. დაიღუპა ხარაჩოებზე სამხედრო ტაძრის მშენებლობის დროს (შენდებოდა მისი პროექტით).
შემოქმედება
სკუდიერი ძირითადად იმ დროს რუსეთის იმპერიაში გავრცელებულ ისტორიულ სტილებში მუშაობდა: იტალიური რენესანსი, ბაროკო, რუსული კლასიციზმი. მისი პროექტით აშენდა ყოფილი ვორონცოვის ხიდი (იგივე მიხეილის ხიდი, ახლანდელი — მშრალი ხიდი და მისი გაგრძელება ), ქარვასლა და თეატრი (ოპერის ძველი შენობა) ყოფილ ერევანსკის მოედანზე (ახლანდელი თავისუფლების მოედანი). შენობა მონუმენტური მასშტაბის, შესრულებული იტალიური რენესანსის სტილში, იმ დროინდელ თბილისში ერთ-ერთი საუკეთესო ნაგებობას წარმოადგენდა. ინტერიერი მოხატა და გააფორმა რუსმა მხატვარმა გ.გაგარინმა. შენობა 1874 წელს დაიწვა, აღადგინეს მხოლოდ ქარვასლა. 1934 წელს შენობა აიღეს, მოედნის რეკონსტრუქციის მიზნით.
სქოლიო
კატეგორია:იტალიელი არქიტექტორები კატეგორია:დაბადებული 1817 კატეგორია:გარდაცვლილი 5 ივნისი კატეგორია:გარდაცვლილი 1851
Queen-ის დისკოგრაფია
კომპილაციური ალბომები
2011 წლამდე კომპილაციური ალბომები საფრანგეთის Top 200-ზე არ აღირიცხებოდა. მათთვის არსებობდა ცალკე ჩარტი.
ბოქს-სეტები
2011 წლამდე კომპილაციური ალბომები საფრანგეთის Top 200-ზე არ აღირიცხებოდა. მათთვის არსებობდა ცალკე ჩარტი.
სქოლიო
კატეგორია:Queen კატეგორია:ბრიტანელი შემსრულებლების დისკოგრაფიები
ჭივჭავი
thumb|Carduelis spinus ჭივჭავი (Spinus spinus) — ფრინველი ბეღურასნაირთა რიგისა. მისი სხეულის სიგრძე 12 სმ, მასა 14 გრამს აღწევს. მომწვანო-მოყვითალო შეფერილობაზე მუქი ზოლები დასდევს, მამალს კი შავი „ქუდი“ ახურავს. გავრცელებულია ევროპის და აზიის წიწვიან ტყეებში. საქართველოში ბინადრობს, ზამთარში ნომადობს საჭმლის საძებნელად. ბუდობს ხეებზე. წელიწადში 2-ჯერ, აპრილში და ივნისში დებს 4-5 კვერცხს, რომელთა ინკუბაცია 12 დღე-ღამე გრძელდება. იკვებება მცენარეთა თესლით, მართვებს კვებავს მწერებითა და მათი მატლებით.
ლიტერატურა
კატეგორია:ბეღურასნაირნი
ბავშვთა და ახალგაზრდობის განვითარების ფონდი
მინიატიურა|ბავშვთა და ახალგაზრდობის განვითარების ფონდის ლოგო მინიატიურა|ფონდის დირექტორი ირაკლი ჟორჟოლიანი მურმან პატარაია, ფონდის დირექტორის მოადგილე|მინიატიურა ბავშვთა და ახალგაზრდობის განვითარების ფონდი — ორგანიზაცია საქართველოში, რომლის მიზანი ბავშვთა და ახალგაზრდული კავშირების მხარდაჭერა, ახალგაზრდული ინიციატივების წახალისება, მათ მიერ დაგეგმილი პროექტების დაფინანსება, ღონისძიებების ორგანიზება და განხორციელებაა. შეიქმნა 2000 წელს. ფონდს აქვს საჯარო სამართლის იურიდიული პირის სტატუსი.
ფონდის საქმიანობა სახელმწიფოს ახალგაზრდული პოლიტიკის შემადგენელი ნაწილია. საქართველოს პარლამენტის მიერ 1999 წელს მიღებული კანონის „ბავშვთა და ახალგაზრდული კავშირების სახელმწიფოებრივი მხარდაჭერის შესახებ“ საფუძველზე საზოგადოებრივ ცხოვრებაში ბავშვებისა და ახალგაზრდების თვითრეალიზაცია და მათი უფლებების დაცვა სახელმწიფოს პრიორიტეტად იქცა. ეს კანონი ხელს უწყობს ბავშვთა და ახალგაზრდული კავშირების ეკონომიკური და ორგანიზაციული პირობების გაუმჯობესებას, მათი საქმიანობის სტიმულირებასა და გარანტიების სამართლებრივ უზრუნველყოფას.
დაარსების დღიდან ფონდი საქართველოს ახალგაზრდობის საქმეთა სახელმწიფო დეპარტამენტის, ხოლო მოგვიანებით 2010 წლამდე კულტურის, ძეგლთა დაცვისა და სპორტის სამინისტროს დაქვემდებარებაში იყო. 2010 წლის ზაფხულიდან, ფონდზე ადმინისტრაციულ კონტროლს საქართველოს სპორტისა და ახალგაზრდობის საქმეთა სამინისტრო ახორციელებს.
ფონდი უზრუნველყოფს საქართველოს სპორტისა და ახალგაზრდობის საქმეთა სამინისტროს სათათბიროს მიერ განსაზღვრული პრიორიტეტების გათვალისწინებით შექმნილი პროექტების დაფინანსებას. ფონდის მიზანია, ხელი შეუწყოს ახალგაზრდა ორგანიზაციების ჩამოყალიბებას და მათ რეგიონულ განვითარებას. ამასთან, ფონდი ისწრაფვის ახალი კავშირების დამყარების, მნიშვნელოვანი და საინტერესო ინიციატივების მხარდაჭერისაკენ.
სტრუქტურა
სპორტისა და ახალგაზრდობის სამინისტროს სსიპ ბავშვთა და ახალგაზრდობის განვითარების ფონდს მართავს დირექტორი, ხოლო მისი არყოფნის შემთხვევაში, დირექტორის მოვალეობას ასრულებს მოადგილე. 2012 წლის 3 დეკემბრიდან ფონდის დირექტორია ირაკლი ჟორჟოლიანი. ფონდის დირექტორის მოადგილეა მურმან პატარაია.
საქმიანობა
ბავშვთა და ახალგაზრდობის განვითარების ფონდის მიზანია ახალგაზრდულ კავშირთა მხარდაჭერა, რომელიც შემდეგი პრინციპების დაცვით ხორციელდება:
ფონდი ყოველწლიურად გამოავლენს პრიორიტეტებს, რომლის საფუძველზეც ცხადდება საგრანტო კონკურსები და ფინანსდება ახალგაზრდული პროექტები.
მხოლოდ 2012 წელს ფონდმა 78 პროექტი დააფინანსა. ბენეფიციართა საერთო რაოდენობამ კი 32 299 შეადგინა. მაგალითად, 2012 წელს დაფინანსებული პროექტებს შორისაა:
რესურსები ინტერნეტში
კატეგორია:საქართველოს ორგანიზაციები
ლევ ტოლსტოი
ლევ ნიკოლოზის ძე ტოლსტოი (Лев Николаевич Толстой; დ. 9 სექტემბერი [ძვ. სტ. 28 აგვისტო], 1828, სოფ. იასნაია-პოლიანა, ახლანდელი ტულის ოლქი ― გ.   20 ნოემბერი [ ძვ. სტ. 7 ნოემბერი] , 1910, რკინიგზის სადგური ასტაპოვო, ახლანდელი სადგური ლევ-ტოლსტოი, ლიპეცკის ოლქი, დაკრძალულია იასნაია-პოლიანაში) — რუსი მწერალი.
ბიოგრაფია
დაიბადა მდიდარ და დიდგვაროვან ოჯახში (მამა — გრაფი ნიკოლოზ ილიას ძე, 1812 სამამულო ომის მონაწილე; დედა — მარია ვოლკონსკაია). მშობლები ადრე გარდაეცვალა. იასნაია-პოლიანაში მიიღო საფუძვლიანი შინაური განათლება. 1844-1847 წლებში სწავლობდა ყაზანის უნივერსიტეტში. 1851 უფროს ძმასთან ერთად გაემგზავრა კავკასიაში, სადაც თერგის ოლქის ერთ-ერთ სამხედრო ბანაკში განაწესეს. 1852 წელს თბილისში დაწერა პირველი მოთხრობა „ბავშვობა“ (ამავე წელს დაიბეჭდა „სოვრემენნიკში“), რომელმაც შემდგომ „ყრმობასა“ (1852-1854) და „სიჭაბუკესთან“ (1855-1857) ერთად ავტობიოგრაფიული ტრილოგია შეადგინა. ამ პერიოდში 1851 წელს მწერალი თბილისს ესტუმრა. მასზე დიდი შთაბეჭდილება მოახდინა საქართველოს სამხედრო გზამ, დარიალის ხეობამ. მოინახულა გერგეტის სამების მონასტერი. თბილისში თითქმის ხუთი თვე დაყო. აქ მან მიიღო სამხედრო ჩინი და დაინიშნა სამსახურში. მის პირად წერილებში და 1851-1853 ჩანაწერებში ხშირად მოიხსენიება საქართველოს და ქართველებს. 90-იან წლებიდან გაძლიერდა ტოლსტოის კავშირი ქართველ ინტელიგენციასთან. პირადი ურთიერთობა და მიმოწერა ჰქონდათ ი. ნაკაშიძეს, ნ. ნაკაშიძეს, ბ. გეგიძეს, გ. დადიანს, მ. ბოლქვაძეს, მ. ყიფიანს.
1854 კავკასიიდან დუნაის არმიაში გადავიდა. ყირიმის ომის დროს სევასტოპოლის სახიფათო IV ბასტიონზე იბრძოდა. იქ მიღებულმა შთაბეჭდილებებმა მდიდარი მასალა მისცა „სევასტოპოლური მოთხრობებისათვის“ (გამოქვეყნდა 1855-1856), რომლებშიც დასმულია ომის, მშვიდობის, პატრიოტიზმის, სიკვდილ-სიცოცხლის, გმირობისა და მამაცობის პრობლემები. მწერლის აზრით, უბრალო ხალხს სძულს ომი, გულმოდგინე შრომისათვის მას მშვიდობა სჭირდება, მაგრამ ქვეყნის, ნაშრომის, ოჯახის მტრისაგან დასაცავად ის იარაღით ხელში აღდგება. ომის ბედსაც სწორედ ხალხი წყვეტს. 1855 ტოლსტოი პეტერბურგში ჩავიდა, დაუახლოვდა ნ. ნეკრასოვს, ი. ტურგენევს, ი. გონჩაროვს, ა. ოსტროვსკის, ნ. ჩერნიშევსკის. 1856 წელს საბოლოოდ გამოეთხოვა სამხედრო სამსახურს. დასახლდა იასნაი-პოლიანაში. ერთი წლის შემდეგ ევროპაში იმოგყაურა. სამშობლოში დაბრუნებულმა 1859 იასნაი-პოლიანაში გახსნა სკოლა გლეხთა ბავშვებისათვის. გამოსცა პედაგოგიური ჟურნალი „იასნაია პოლიანა“ (1862). ჩამოაზალიბა საკუთარი თეორია, რომელიც ეწინააღმდეგებოდა ძალადობაზე დამყარებულ ოფიციალურ პედაგოგიურ შეხედულებებს. შემდგომაც, 70-იან წლებში, ტოლსტოი კვლავ დაუბრუნდა პედაგოგიურ მოღვაწეობას იასნაია-პოლიანის სკოლაში. დაწერა „ანბანი“ (1871-1872), „ახალი ანბანი“ (1874-1875), მათ მიუსადაგა ოთხი „რუსული საკითხავი წიგნი“, რომლებშიც შეიტანა თავისი მოთხრობები, გადამუშავებული ზღაპრები და იგავ-არაკები.
60-იანი მწერალმა წლებში გამოაქვეყნა რომანი „ოჯახური ბედნიერება“ (1858-1859), მოთხრობები „კაზეკები“ (1853-1863), „პოლიკუშკა“ (1861-1863), ხოლო 1863-1869 მან შექმნა რომან-ეპოპეა „ომი და მშვიდობა“ (პუბლიკაცია დაიწყო 1868). ტოლსტოის შემოქმედებაში უმნიშვნელოვანესია აგრეთვე რომანი „ანა კარენინა„ (1873-1877, გამოქვეყნდა 1876-1877). მან ამ რომანში ასახა რეფორმის შემდგომ რუსეთის ცხოვრება.
ტოლსტოის კალამს ეკუთვნის მოთხრობა „კრეიცერის სონატა“ (1887-1789, გამოქვეყნდა 1891), დრამა „მეუფება წყვდიადისა“ (1866), კომედია „განათლების ნაყოფი“ (1886-1890, გამოქვეყნდა 1891), მოთხრობა „ივან ილიჩის სიკვდილი“ (1884-1886). უმნიშვნელოვანესი თხზულებაა რომანი „აღდგომა“ (1889-1899). კავკასიის თემისადმი მიძღვნილია მოთხრობა „ჰაჯი-მურატი“ (1896-1904, გამოქვეყნდა 1912). ჰაჯი-მურატის პიროვნებით იგი თბილისში ყოფნის დროს დაინტერესდა.
თავდასხმა აზერბაიჯანის საელჩოზე თეირანში (2023)
თავდასხმა აზერბაიჯანის საელჩოზე თეირანში ადგილობრივი დროით 08:00 საათზე, 2023 წლის 27 იანვარს მოხვდა. თავდამსხმელი, ირანის მოქალაქე იასინ ჰიუსეინზადა, აკ-47 ტიპის ავტომატით შეიარაღებული, დაცვის პოსტის გავლით, შეიჭრა საელჩოს შენობაში და საელჩოს თანამშრომლების მისამართით გახსნა ცეცხლი. თანამშრომლებმა წინააღმდეგობის გაწევა სცადეს, რა დროსაც სალეჩოს დაცვის უფროსი, ორხან ასგაროვი სასიკვდილოდ დაიჭრა და ადგილზე გარდაიცვალა. თავდასხმის შედეგად ასევე საელჩოს ორი თანამშრომელიც დაიჭრა.
ლევ ტოლსტოი
ბიოგრაფია
1910 წელს ტოლსტოიმ სამუდამოდ მიატოვა იასნაია-პოლიანა და სამხრეთისაკენ გასწია, მაგრამ გზაში გარდაიცვალა. მწერლის ანდერძისამებრ, მის საფლავს არ ამშვენებს არც ძეგლი და არც ჯვარი. ვაჟა-ფშაველა გამოეხმაურა მწერლის გარდაცვალებას ლექსით „ლევ ტოლსტოის სიკვდილზე“.
სქოლიო
კატეგორია:რუსი მწერლები კატეგორია:ლევ ტოლსტოი კატეგორია:XIX საუკუნის ესეისტები კატეგორია:XIX საუკუნის რუსი დრამატურგები კატეგორია:XIX საუკუნის რუსი ჟურნალისტები კატეგორია:XIX საუკუნის რუსი მამაკაცი მწერლები კატეგორია:XIX საუკუნის რუსი რომანისტები კატეგორია:XX საუკუნის ქრისტიანები კატეგორია:XX საუკუნის ესეისტები კატეგორია:XX საუკუნის რუსი დრამატურგები კატეგორია:XX საუკუნის რუსი ჟურნალისტები კატეგორია:XX საუკუნის რუსი მამაკაცი მწერლები კატეგორია:XX საუკუნის რუსი რომანისტები კატეგორია:ქრისტიანი მწერლები კატეგორია:კულტურის კრიტიკოსები კატეგორია:ეპისტემოლოგები კატეგორია:მეტაფიზიკოსები კატეგორია:კულტურის ფილოსოფოსები კატეგორია:განათლების ფილოსოფოსები კატეგორია:ისტორიის ფილოსოფოსები კატეგორია:ლიტერატურის ფილოსოფოსები კატეგორია:რელიგიის ფილოსოფოსები კატეგორია:სოციალური მეცნიერების ფილოსოფოსები კატეგორია:პოლიტიკური ფილოსოფოსები კატეგორია:რუსი საბავშვო მწერლები კატეგორია:რუსი ისტორიული რომანისტები კატეგორია:რუსი მამაკაცი დრამატურგები კატეგორია:რუსი მამაკაცი ესეისტები კატეგორია:რუსი მამაკაცი ჟურნალისტები კატეგორია:რუსი მამაკაცი რომანისტები კატეგორია:რუსი ფილოსოფოსები კატეგორია:სოციალური კრიტიკოსები კატეგორია:სოციალური ფილოსოფოსები
თავდასხმა აზერბაიჯანის საელჩოზე თეირანში (2023)
აზერბაიჯანის პრეზიდენტმა, ილჰამ ალიევმა დაგმო თავდასხმა და მიანიშნა, რომ თავდასხმაზე პასუხისმგებლობა ირანს ეკისრება. ამასთანავე, აზერბაიჯანულმა მხარემ თავდასხმა „ტერორისტულ აქტად“ შერაცხა. თავის მხრივ, ირანელი ოფიციალური პირების განცხადებებიდან ირკვევა, რომ თავდასხმა არ ატარებდა პოლიტიკურ მოტივს. ირანელმა ძალოვანებმა განაცხადეს, რომ თავდასხმა დამნაშავემ პირადი მოტივებიდან გამომდინარე ჩაიდინა და საელჩოში ის ორი არასრულწლოვანი შვილთან ერთად მივიდა. თუმცა, საელჩოს კამერის ჩანაწერებიდან გაირკვა, რომ დამნაშავე საელჩოში მარტო მივიდა. მოგვიანებით, აზერბაიჯანის საგარეო საქმეთა სამინისტრომ განაცხადა, რომ თავისი დიპლომატების ევაკუაცია განახორციელა თეირანიდან.
სქოლიო
კატეგორია:2023 წლის ტერორისტული აქტები
Paradrillia lithoria
Paradrillia lithoria — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Lasioglossum blakistoni
Lasioglossum blakistoni — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1990 წელს.
სქოლიო
blakistoni
ჰანოვერის სახელმწიფო მუზეუმი
ჰანოვერის სახელმწიფო მუზეუმი (Landesmuseum Hannover) -  ქვედა საქსონიის მუზეუმი ჰანოვერში, გერმანია. 1933 წლამდე ის იყო ხელოვნებისა და მეცნიერების მუზეუმი. იგი მდებარეობს ახალი მერიის მოპირდაპირედ. მუზეუმი მოიცავს სახელმწიფო გალერეას, რომელშიც წარმოდგენილია შუა საუკუნეებიდან მოყოლებული მე -20 საუკუნის პერიოდის ნახატები და ქანდაკებები, ასევე არქეოლოგიის, ბუნების ისტორიისა და ეთნოლოგიის განყოფილებები. მუზეუმში შედის ვივარიუმი თევზებით, ამფიბიებით, ქვეწარმავლებით და ართროპოდებით.
ისტორია
ჰანოვერის სახელმწიფო მუზეუმის წინამორბედი იყო ხელოვნებისა და მეცნიერების მუზეუმი, რომელიც გაიხსნა 1856 წელს გიორგი V ჰანოვერის პერიოდში. მას მოგვიანებით დაარქვეს ჰანოვერის პროვინციის მუზეუმი ან პროვინციული მუზეუმი. მუზეუმს მალე ამოეწურა სივრცე მისი ხელოვნების კოლექციებისთვის, რის გამოც აშენდა ახლანდელი შენობა 1902 წელს. იგი შეიქმნა ჰუბერტ სტიერის მიერ ნეო-რენესანსის სტილში. შენობის რელიეფური ფრიზი, სახელწოდებით "საკვანძო მომენტები კაცობრიობის ევოლუციაში", შექმნა ჰანოვერელმა მხატვარმა გეორგ ჰერტინგმა, კარლ გუნდელახთან და გეორგ კესჰარდტთან ერთად.
მას უწოდესსახელმწიფო მუზეუმი 1933 წელს და ბოლოს ჰანოვერის ქვედა საქსონიის სახელმწიფო მუზეუმი 1950 წელს.
გუმბათი განადგურდა მოკავშირეთა ბომბებით ომის დროს. ინტერიერში ფართომასშტაბიანი რემონტი და მოდერნიზაცია განხორციელდა 1995 წლიდან 2000 წლამდე. ხელახალი გახსნა გაიმართა 13 მაისს ექსპო 2000 -ის ფარგლებში.
მუზეუმი ბოლო პერიოდში
2013 წლიდან მუზეუმი ახორციელებს ახალ კონცეფციას თავისი მუდმივი გამოფენების პრეზენტაციისთვის: WeltenMuseum. მუზეუმი სხვადასხვა კოლექციები დაკავშირებულია სამ სხვადასხვა სამყაროსთან, რომელთა ნახვა შესაძლებელია შენობის სამ სართულზე. პირველ სართულზე შეგიძლიათ იხილოთ ვივარიუმი და საბუნებისმეტყველო ისტორიის განყოფილება გაერთიანებულია და ქმნის "ბუნებრივ სამყაროებს", ხოლო მეორე სართულზე არქეოლოგიურ და ეთნოგრაფიულ ობიექტებს აერთიანებს განყოფილება "ადამიანთა სამყარო". სახელმწიფო გალერეის ხელახალი დიზაინი "ხელოვნების სამყაროებისთვის" მესამე სართულზე 2022 წლისთვის უნდა დასრულდეს.
კოლექცია
სახელმწიფო გალერეაში წარმოდგენილია ხელოვნების ნიმუშები მე-11-დან - მე-20 საუკუნეებამდე. კოლექცია მოიცავს რენესანსისა და ბაროკოს გერმანულ და იტალიურ ნაწარმოებებს, მე -17 საუკუნის ფლამანდურ და ჰოლანდიურ ნახატებს, მე -19 და მე -20 საუკუნეების დანიურ ნახატებს (მაგ. კონსტანტინ ჰანსენი) და სტამბას ძველი გერმანელი ოსტატების გამოსახულებით, ჰოლანდიურ ნახატებს, მე -19 საუკუნის ნახატებს გერმანელი იმპრესიონისტების მიერ. მათგან ყველაზე ცნობილი მხატვარია რემბრანდტი, რუბენსი და ალბრეხტ დიურერი.
გალერეის სხვა მნიშვნელოვანი ნიმუშების მოიცავს მაქს ლიბერმანის, ლოვის კორინთისა და მაქს სლევოგტის ნამუშევრებს, ასევე ბერნარდ ჰოტგერის, ფრიც ოვერბეკის, ოტო მოდერსონის და პაულა მოდერსჰონ-ბეკერის ნამუშევრებს. კასპარ დავით ფრიდრიხის ოთხეული Tageszeitenzyklus (დღის დრო) ფრიდრიხის ერთადერთი სრული სერიაა მუზეუმში.
ბუნების ისტორიის განყოფილებაში წარმოდგენილია დინოზავრის მოდელი და ვივარიუმი 2000-ზე მეტი მშობლიური და ეგზოტიკური თევზით, ამფიბიებითა და ქვეწარმავლებით. მოდელი დინოზავრი, იგუანოდონი, არ არის ზუსტი რეკონსტრუქცია თანამედროვე პალეონტოლოგიის სტანდარტებით, მაგრამ ინტეგრირებულია გამოფენაზე, რომელიც აჩვენებს ამ სახეობის ცვლილებების რეკონსტრუქციებს დროთა განმავლობაში. დეპარტამენტს ასევე აქვს ზოოლოგიური, ბოტანიკური, ანთროპოლოგიური, გეოგრაფიული და გეოლოგიური ექსპონატები ქვემო საქსონიის რეგიონების უძველესი ისტორიის შესახებ, მათ შორის ჰარცის მთები, ჰითლენდები და ჩრდილოეთის ზღვის სანაპირო.
ქვემო საქსონიის სახელმწიფო მუზეუმს აქვს ძირითადი არქეოლოგიური კოლექცია, რომელიც შეიცავს უნიკალურ აღმოჩენებს. მილიონზე მეტი არტეფაქტი, რომელიც ასახავს ადამიანის დასახლების ეკონომიკურ და ტექნოლოგიურ განვითარებას, გამოფენა მოიცავს თითქმის 500,000 წლის ისტორიას, მოყოლებული ადრეული ქვის ხანიდან გვიან შუა საუკუნეებამდე, ადრეული მონადირე-შემგროვებელი კულტურებიდან დაწყებული მეტროპოლიტენის ცხოვრების აყვავებამდე. არქეოლოგიის განყოფილებას მხარს უჭერს ქვემო საქსონიის პრეისტორიის სახელმწიფო საზოგადოება (Niedersächsischer Landesverein für Urgeschichte) და მისი სამუშაო ჯგუფი "Arbeitskreis ... STEINZEIT".
ეთნოლოგიური კოლექცია ერთ-ერთი უძველესია გერმანულენოვან ტერიტორიაზე და მოიცავს დაახლოებით 20,000 ნამუშევარს და ყოველდღიურ არტეფაქტს მსოფლიოს ყველა კუთხიდან. რელიგიების და კულტურების ფართო სპექტრი ამერიკაში, აფრიკაში, ოკეანიასა და აზიაში ნაჩვენებია მკვლევართა და ეთნოლოგთა ნამუშევრებით.
სპეციალური გამოფენები
ქვედა საქსონიის სახელმწიფო მუზეუმი რეგულარულად მასპინძლობს დროებით გამოფენებს, რომლის თემები განსხვავებულია. მუზეუმი ასევე გთავაზობთ მავნებლების კონტროლის საკუთარ დაწესებულებას (აზოტის კამერა) დაზიანებული ნამუშევრებისა და არტეფაქტებისათვის, რათა მოქალაქეებმა გამოიყენონ ისინი.
დიდი სამსარი
დიდი სამსარი — სოფელი ახალქალაქის მუნიციპალიტეტში, ბარალეთის თემში. მდებარეობს მთა სამსარის დასავლეთით, ზღვის დონიდან 2010 მ, ახალქალაქიდან დაშორებულია 29 კმ-ით. სოფელში მდებარეობს სომხური ტაძარი.
დემოგრაფია
2014 წლის აღწერის მონაცემებით სოფელში ცხოვრობს 337 ადამიანი.
სამსარის ეკლესია
მდინარის მარჯვენა მხარეზე, სოფლიდან ნახევარი კილომეტრით დაშორებულ კლდეზე დგას VIII-IX საუკუნეების გამოქვაბულში ნაკვეთი გუმბათოვანი ეკლესია. იქვეა 2-3 რიგად გამოკვეთილი გამოქვაბულები.
ეკლესიის ერთ-ერთი წარწერა ასე იკითხება:
სქოლიო
კატეგორია:ახალქალაქის მუნიციპალიტეტის სოფლები
კაემი
კაემი (Caém) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალური მეზორეგიონს.
2010 წლის მონაცემებით, მოსახლეობა 10 376 ადამიანს შეადგენდა. ფართობი 497.467 კმ²-ია. მოსახლეობის სიმჭიდროვე 20.86 კმ²-ზე.
მადლენ რაძივილი
პრინცესა მარია მადლენ რაძივილი (ნამდვილი სახელი Marie-Eve-Madeleine-Josephus-Elizabeth-Apollonia-Catherine Zawisza-Kierżgajło, დ. 1861, ვარშავა - გ. 1945, ფრიბური) — პოლონელ-ბელარუსელი არისტოკრატი, რომელიც აფინანსებდა ბევრ კათოლიკურ ნამუშევარს და ბელარუსის ეროვნულ რენესანსს.
ბიოგრაფია
ის იყო გრაფ იან ზავისზას (Jan Kazimierz Zawisza-Kierżgajło) ქალიშვილი და გრაფინია მარი კვილეცკას, რუსეთის იმპერატორის ყოფილი ქალბატონი და მეფე სტანისლავ ავგუსტ პონიატოვსკის შვილიშვილი. გრაფი დაინტერესებული იყო არქეოლოგიით და აგროვებდა უძველეს მედლებსა და მონეტებს. სახლში ფრანგულად და პოლონურად საუბრობდნენ, მსახურებთან ერთად ბელარუსულად. მან განათლება მიიღო გუბერნატორებსა და მასწავლებლებთან. ის ზამთარს ვარშავაში ატარებდა. მისი უფროსი და, მარია ევა, დაქორწინდა მიქალ პიოტრ რაძივილზე, ნიბოროვის შტოს წარმომადგენელზე და ისიც გახდა ქველმოქმედი.
1882 წელს მადლენი დაქორწინდა მდიდარ გრაფ ლუდვიკ იოზეფ კრაზინსკიზე (1833–1885), რომელიც მასზე 27 წლით უფროსი იყო. მათ შეეძინათ ქალიშვილი მარია ლუდვიკა (1883–1958), რომელიც 1901 წელს დაქორწინდა პრინც ადამ ზარტორისკისზე. ქვრივი გრაფინია კრასინსკა დროის უმეტეს ნაწილს თავის საკუთრებაში ატარებდა იგუმენის მახლობლად (ახლანდელი ჩერვიენი, მინსკის პროვინცია) და სტუმრობდა მამისგან მემკვიდრეობით მიღებულ ქონებას.
1904 წელს მას შეუყვარდა ახალგაზრდა პრინცი ვაცლავ მიკოლაი რაძივილი (1880–1914), რომელიც მასზე 19 წლით უმცროსი იყო (მადლენი იყო 45 წლის, პრინცი 26 წლის). ისინი დაქორწინდნენ ლონდონში 1906 წლის 30 მარტს. ქორწინებამ სკანდალი გამოიწვია და შედეგად ისინი იზოლირდნენ საზოგადოებისგან. პრინცი გარიყა საზოგადოებამ, ლონდონში მცხოვრებმა ნათესავებმა გაწყვიტეს მასთან კონტაქტი. წავიდნენ კუხტიჩში დასასახლებლად, რომელიც ეკუთვნოდა პრინცესას. პრინცმა მიუძღვნა მისი დრო ქონების მართვას, რომელიც მოიცავდა ფიჭვისა და მუხის უზარმაზარ ტყეს 27000 დესეტინის (73000 ჰექტარი).
პრინცი რაძივილი იბრძოდა რუსეთის საიმპერატორო არმიაში პირველი მსოფლიო ომის დროს და გარდაიცვალა ომის დასაწყისში აღმოსავლეთ პრუსიაში. ქმრის გარდაცვალების შემდეგ მადლენმა თავი მიუძღვნა საქველმოქმედო საქმეებს და გახდა დომინიკელი. მას ჰქონდა დიდძალი სიმდიდრე, 18 მამულით და უზარმაზარი ტყეებით. ცხოვრობდა კაუნასში, შემდეგ უკვე გერმანიაში. საბოლოოდ ის გაანადგურეს და 1932 წელს უკანასკნელი დღეები გაატარა ფრიბურში, დომინიკელთა მონასტერში. მისი ფერფლი ხელახლა დაკრძალეს მინსკში.